Selskabsplante
Selskabsplanter er planter der plantes sammen for at opnå større udbytte. Dette sker ofte fordi planter hver især har egenskaber der gavner hinanden. Det kan være ifht. næring, voksemåde ifht højde og roddybde eller om planterne har nogle egenskaber der holder skadedyr væk.

Et godt eksempel er ”De tre søstre”, hvor majs, stangbønner og græskar plantes sammen. Her er majsen ”klatrestativ” for stangbønnen, græskarret udnytter pladsen på jorden og giver skygge til jorden (mindre fordampning af vand) og holder ukrudt væk. Dertil er bønnen en plante der binder kvælstof i jorden til glæde for majsen og græskarplanten.

De fordele der typisk kan opnås tæller:

 Holder skadedyr væk
 Tiltrækker gavnlige insekter
 Giver skygge
 Naturlig støtte
 Bedre sundhed i planten
 Øget næringsværdi i jorden
 Holder ukrudt nede

Populære selskabsplanter til grøntsager 
Det kan i særdeleshed være smart at bruge selskabsplanter i køkkenhaven da det sikrer dig et større udbytte. Her kan man med fordel dyrke følgende planter

Hjulkrone - Tiltrækker insekter til bestøvning

Tallerkensmækker - Bladlus afledes til denne plante

Basilikum - Frastøder forskellige skadedyr som bladlus og spindemider

Purløg - Camouflerer duften af planter og kan f.eks. holde gulerodsfluen væk fra gulerødder

Mynte - Holder myrer og bladlus på afstand

Hvidløg - Duften holder bladlus og andre skadedyr væk

Referencer